( 224 ) 



gaies, quy ne se peult excuser par raison quelconque, veu que c'estoient 

 soldatz conduiclz et menez par commissaires de son Altèze et des Estatz 

 généraulx. 



Lcsquelz, au vray dire, méritoient tout autre traictement veu que, 

 habandonnant Tespaignol, ilz se sont rengcz, au temps de la nécessité, 

 du party des estatz et ont continué au service d'iceulx, voires exécuté 

 les principauix effectz, mesmes à ce qu'on entend, se sont offert et pré- 

 senté d'aller et servir au camp, avecq bien peu de prest et avanchemcnt, 

 mais on les a rejecté et néglige, les laissant aulsy vaultrer et vagabon- 

 der, sans les payer employer ni casser, à la grant charge et foulle du 

 povre peuple. 



Sy cculx de Flandres se plaindent d'en estre présentement chargez, 

 ceulx de Haynau, à plus forte raison, s'en doibvent griefvement resentir, 

 quy en ont esté fouliez continuellement, de sorte que par eulx et par 

 aultres ne se trouve un seul coing du pays quy ne soit exténué jusques 

 aux os. 



Cependant, on s'est chargé à tous costez d'estrangiers, de cheval et de 

 pied, à double, voires triple despence et tous de religion contraire, ayant 

 les flamengs laissé desbarcquer en leur province pluisieurs compaignies 

 d'Anglois et Escossois, n'ayans aulcune retenue des Estatz Généraulx : 

 le tout au desccu d'iceulx, sy non grandement excédé l'arrest sur ce 

 prins, assavoir: de y employer vi<= mille florins par mois, seullement de 

 de manière qu'on voit à l'oeuil et touche du doigt, que, non seullement 

 là l'exemple de l'Espaignol), aulcuns tâchent à la ruine totalle du pays 

 d'abastardir et du tout habandonner les naturclz d'icclluy, mais aussi à 

 chose plus pernicieuse, si comme de estaindre et altérer la religion 

 catholicquc, abolir et supprimer la noblesse, accabler tous gens de bien 

 et renverser tout ordre d'estat, eslevant gens de basse et vile condition 

 aux offices publicqucs de Magistrat et d'aultrcs, encoires qu'ils ne y 

 soient oncqucs esté nourris et instruictz, dont aussy le fruict en réussit 

 tel que chascun voidt, remplissant le pays de sédition, de massacre, de 

 pillaige, de saccagement et choses semblables quy sont les bcaulx fruictz 

 de la licence effrénée et par trop desbordéc, permise à la populace. 



Toutefois, n'y a cause de se louer grandement d'iceulx estrangicrs, 

 puisque pour un faict particulier rompent et démembrent le camp, ren- 

 forccant par cela et encourageant tellement l'cnnemy, qu'est bien à 

 craindre il viendra accabler et subjuguer derechef les pays, à la grande 

 et perpétuelle désolation d'iceulx. 



